iFolder.
Alltid tilgang til filer lagret lokalt uansett hvor du er!:

Har du bærbar pc og synes det er vanskelig å holde styr på lagring lokalt, samtidig som du burde ha backup av de samme filene på serveren (M:-området). Husker du aldri hvor den nyeste versjonen er lagret? På C:\ eller på M:\? Lei av å kopiere over data til annet medium(diskett, USB-disk, zipdrive osv..) for å få tilgang til dataene du jobber med.
Ved hjelp av en ny tjeneste som heter iFolder kan du automatisk få synkronisert de lokale filene dine over til serveren, og motsatt. På denne måten har du alltid siste versjon av dokumentene liggende både på egen pc og som backup på serveren. Så lenge du er pålogget iFolder-klienten trenger du ikke passe på å lagre en versjon både lokalt og på serveren. iFolder synkroniserer dokumentene dine for deg. 
Også når du er hjemme kan du logge deg på iFolder-klienten og alltid ha tilgang til siste versjon av dokumentene. Det eneste du trenger er Internett-tilgang. Du trenger ikke være tilkoblet Internett hele tiden. Du kan logge deg på, få synkronisert filene dine og logge deg av igjen med en gang. Etter du har jobbet deg ferdig med dokumentene, kan du logge deg på iFolder igjen for å synkronisere tilbake til serveren. IFolder-klienten gjør dette for deg. 

iFolder er ikke det samme som hjemmeområdet ditt på serveren slik du kjenner det i dag. Hjemmeområdet ligger på stasjonen M:\ når du er pålogget nettet på skolen. iFolder er derimot kun en undermappe lokalt på pc'en. Under installering av iFolder-klienten forslår den å lage en mappe under c:\ifolder\"brukernavn" som heter iFolder. Det vil da kun være innholdet i iFolder-mappen som blir synkronisert. 
Når du installerer iFolder kan du velge å legge en snarvei på skrivebordet for lettere å finne igjen mappen. Den vil da få ditt brukernavn + "Home" som navn (xxxxx Home).

Du kan også få tilgang til dokumentene dine uten å installere klienten. Dette kan være en fordel når du er ute og reiser og benytter deg av for eksempel Internett-kafeer. Filene vil da ikke synkronisere automatisk. Du må selv laste dem ned for å jobbe med dem, for så å laste dem opp igjen etterpå(som Netstorage).
iFolder-mappen din på serveren blir opprettet første gang du logger deg på med iFolder-klienten, Det er derfor nødvendig å installere og logge deg på via iFolder-klienten før du tar i bruk iFolder gjennom nettleser (uten klient).

Du kan velge å kryptere data om du vil, dvs at data blir sendt kryptert og liggende kryptert på server. Du må da angi en "passphrase" i tillegg til passord. Brukernavn og passord blir alltid sendt kryptert krever ingen passphrase.
Ved pålogging første gang velger du selv om du vil kryptere dataene, du blir da spurt om en pass phrase, som blir brukt til krypteringen.
 
Du har tilgjengelig 200MB lagringsplass på serveren.


ALLE ENDRINGER LOKALT BLIR AUTOMATISK SYNKRONISERT TIL SERVEREN, OG MOTSATT, OGSÅ NÅR DU SLETTER DOKUMENTER/MAPPER!
Sletter du et dokument fra den lokale iFolder-mappen blir den også slettet fra serveren, og motsatt. Sletter du fra serveren (gjennom nettleseren) blir den samme fila slette lokalt.

!! Ønsker du vite mer om iFolder eller ta iFolder i bruk, kontakt IT-tjenesten !!
DU KAN IKKE TA IFOLDER I BRUK UTEN Å KONTAKTE  IT!
Noe å tenke på vedrørende iFolder..

-Tenkt til bruk for filer som er i aktiv bruk. Jobber du med et prosjekt, legg alle filer prosjektet inneholder i iFolder, og du har tilgang på toget, bussen, stranda…osv 
Hovedlagringsområdet ditt bør fortsatt være m:

Du kan tenke på iFolder som en veldig avansert usynlig diskett…

- Husk at om du innstallere iFolderklienten på en ny maskin vil alle filer bli syncet ned på denne maskinen. (Kan ta lang tid om du sitter på en treg linje og du har mye data i iFolderen din, dessuten er du kanskje ikke interessert i at filene dine ligger på en fremmed maskin). Skal du ha tak i en fil, f.eks på en internettkafe i USA, bruk webgrensesnittet.

- Kræsjer den bærbare PC'en din eller PC'en din hjemme, eller kanskje de blir stjålet, kan du installere iFolderklienten på den nye PC'en og filene dine er på plass igjen..

- Om PC'en blir stjålet og du har satt opp iFolderklienten til å huske passordet bør du endre passord så fort som mulig hos IT-tjenesten.

- Om du sletter en fil i iFolder, vil slettingen bli syncet. Derfor om du vil ha fila tilbake(som oftest kan den hentes i "søppelbøtta"), bør du gå til en iFolderklient som ikke har syncet slettingen. Endre navnet på fila som du har slettet og sync deretter denne iFolderen. Om du har satt opp iFolderklienten til å huske passordet og logge inn automatisk kan dette være et problem.. Har du slettet en fil, men ikke syncet ennå, kan du jo hente fila via webgrensesnittet.

Vær obs på dette…da om du har slettet fila fra alle kopier av iFolder du har+samtlige "søppelbøtter" vil fila være borte.
Backup av systemet er tenkt ivaretatt ved at du har fila flere steder, og at om du sletter en fil kan du gå til en annen iFolder å endre navn på fila og synce tilbake som beskrevet over.

IT-tjenesten tar pr i dag ikke egen backup av  iFolder dataene da å finne tilbake til disse er meget arbeidskrevende.

Artikler om iFolder:

http://www.digi.no/php/art.php?id=60261
http://whitepapers.informationweek.com/detail/PROD/1025118088_875.html

http://techlibrary.networkmagazine.com/detail/PROD/1025118088_875.html
Avansert info:

http://ifolder.cc.jyu.fi/html/Help/nifcl_accountinfo.htm

